Die SAKP, wat soos ? parasiet op die rug van die ANC ry, het onlangs uiteindelik sy dreigement uitgevoer dat hy voortaan op sy eie aan verkiesings sal deelneem.
Dié lafhartige dreigement was voorheen egter nooit ’n ware dreigement nie omdat hy altyd net die waters getoets het om groter invloed op die ANC uit te oefen.
Dis die eerste keer sedert 1994 dat die SAKP op sy eie aan ’n verkiesing deelneem en hy het 3 setels gewen. Die ANC het 16, die DA 11 en die EFF 8.
Die raad gaan heel waarskynlik deur ’n koalisieregering geregeer word omdat geen party ’n volstrekte meerderheid het nie.
Derdens is die SAKP en ANC oor die jare bymekaar gehou deur hul gemene deler – om apartheid te beveg. Apartheid is nie meer op die wetboeke nie. Hul saambestaan bestaan dus nie meer nie.
Die SAKP het sy oorspronklike idee, om vir die belange van werkers te veg, ook verloor. Dis strydig met die doel vir die stigting van dié party in 1921 as die Kommunistiese Party van Suid-Afrika (KPSA).
Die SAKP van vandag is ’n heel ander party as in 1921, 1953 en 1994. Sy leiers dra Gucci suits en is closet-kapitaliste. Daar is eintlik nie kommuniste in die SAKP oor nie. Trouens, kommunisme bestaan nie eens as ’n staatsbestel in Suid-Afrika nie, want ons het ’n grondwetlike demokrasie, wat opposisiepartye toelaat.
My advies aan die SAKP is om aan die 2019-verkiesing deel te neem om kiesers ’n kans te gee om finaal af te reken met opportuniste soos hy.